**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**-------- սեպտեմբեր 2023  թվականի N    -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի N 1069-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՄԱՅԻՍԻ 22-Ի N 539-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով «Սոցիալական աջակցության մասին» օրենքի 12-րդ հոդվածի 1-ին մասը, 2-րդ մասի 1-ին կետը, 4-րդ, 5-րդ մասերը, 31-րդ հոդվածի 5-րդ մասը, «Առանց ծնողական խնամքի մնացած երեխաների սոցիալական պաշտպանության մասին» օրենքի 9-րդ հոդվածի 3-րդ մասը և ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով` Հայաստանի Հանրապետության կառավարությունը *որոշում է.*

1. Հայաստանի Հանրապետության կառավարության 2015 թվականի սեպտեմբերի 10-ի «Բնակելի տարածություն ստանալու իրավունք ունեցող՝ սոցիալապես անապահով և հատուկ խմբերին դասված անձանց ցանկը, կացարանով ապահովելու կարգը և պայմանները սահմանելու, Հայաստանի Հանրապետության կառավարության 2006 թվականի ապրիլի 13-ի N 614-Ն ու 2013 թվականի օգոստոսի 1-ի N 894-Ն որոշումներն ուժը կորցրած ճանաչելու և Հայաստանի Հանրապետության կառավարության 2011 թվականի փետրվարի 17-ի N 304-Ն որոշման մեջ լրացում ու փոփոխություն և 2014 թվականի դեկտեմբերի 25-ի N 1516-Ն որոշման մեջ փոփոխություն կատարելու մասին» N 1069-Ն որոշման (այսուհետ՝ Որոշում) վերնագրում «հատուկ խմբերին դասված անձանց ցանկը» բառերը փոխարինել «հատուկ խմբերին դասված անձանց (ընտանիքների), հրատապ արձագանք պահանջող իրավիճակներում հայտնված անձանց (ընտանիքների) ցանկերը» բառերով։
2. Որոշման 1-ին կետի
3. 1-ին ենթակետը շարադրել հետևյալ խմբագրությամբ.

«1) բնակելի տարածություն ստանալու իրավունք ունեցող՝ սոցիալապես անապահով և հատուկ խմբերին դասված անձանց (ընտանիքների), հրատապ արձագանք պահանջող իրավիճակներում հայտնված անձանց (ընտանիքների) ցանկերը` համաձայն N 1 հավելվածի.»․

1. 2-րդ ենթակետը շարադրել հետևյալ խմբագրությամբ.

«2) բնակելի տարածություն ստանալու իրավունք ունեցող՝ սոցիալապես անապահով և հատուկ խմբերին դասված անձանց (ընտանիքների), հրատապ արձագանք պահանջող իրավիճակներում հայտնված անձանց (ընտանիքների) կացարանով ապահովելու կարգը, պայմանները, տրամադրման ժամկետները՝ համաձայն N 2 հավելվածի.»․

1. 5-րդ ենթակետը և որոշման N 5 հավելվածը ճանաչել ուժը կորցրած:
2. Որոշման N 1 հավելվածը շարադրել նոր խմբագրությամբ՝ համաձայն N 1 հավելվածի:
3. Որոշման N 2 հավելվածը շարադրել նոր խմբագրությամբ՝ համաձայն N 2 Հավելվածի:
4. Որոշման N 6 հավելվածը շարադրել նոր խմբագրությամբ՝ համաձայն N 3 հավելվածի:
5. Որոշման 1-ին կետը լրացնել նոր 7-րդ ենթակետով հետևյալ բովանդակությամբ՝

«7) Հայաստանի Հանրապետության աշխատանքի և սոցիալական հարցերի նախարարությանը որպես սոցիալական բնակարանային ֆոնդ հատկացված բնակելի տարածքները (բնակարանները) նվիրաբերելու մասին կարգը՝ համաձայն N 7 հավելվածի:»։

1. Որոշումը լրացնել նոր N 7 հավելվածով՝ համաձայն N 4 հավելվածի։
2. Որոշման N 4 հավելվածի
3. 3-րդ կետում «մշտական կամ մշտական կամ» բառերը փոխարինել «մշտական կամ» բառերով, իսկ  «անօթևան անձանց համար՝» բառերից հետո լրացնել «անկախ անձի՝ ալկոհոլից և (կամ) թմրանյութերից քրոնիկ կախվածություն ունենալու հանգամանքից, իսկ» բառերով․
4. 4-րդ կետը՝ շարադրել նոր խմբագրությամբ.

 «4. Հատուկ (մասնագիտացված) օթևանը նախատեսված է հոգեկան առողջության և վարքային խնդիրներ ունեցող անօթևան անձանց համար՝ անկախ անձի՝ ալկոհոլից և (կամ) թմրանյութերից քրոնիկ կախվածություն ունենալու հանգամանքից։»․

1. 14-րդ կետը լրացնել հետևյալ նախադասությամբ․

 «Կազմակերպությունում պետք է լինեն օրենսդրությամբ սահմանված պահանջներին համապատասխան առանձին մեկուսարաններ, ինչպես նաև առանձնացված սենյակներ կամ բաժանմունք՝ ալկոհոլից և (կամ) թմրանյութերից քրոնիկ կախվածություն ունեցող անձանց համար։»․

1. 64-րդ կետի 7-րդ ենթակետում «երկու և ավելի անգամ ալկոհոլ կամ թմրամիջոց կամ հոգեմետ (հոգեներգործուն) նյութեր օգտագործելը, կամ» բառերը փոխարինել «ժամանակավոր օթևանի ներքին կանոնագրքի» բառերով, իսկ 10-րդ ենթակետում «խնամքի տրամադրումը մերժելու հիմք հանդիսացող հիվանդությունների ցանկում ընդգրկված հիվանդություններից որևէ մեկով հիվանդանալը» բառերը փոխարինել «մաշկային վարակիչ հիվանդություններից և (կամ) շրջապատի համար վտանգ ներկայացնող հիվանդություններից (բացառությամբ ՄԻԱՎ վարակի և ոչ մանրէազատ տուբերկուլոզի) որևէ մեկով ախտորոշում ունենալը» բառերով․
2. կից Ձև N 2-ի 3-րդ կետի 2-րդ ենթակետի «դ» և «է» պարբերությունները շարադրել նոր խմբագրությամբ․

ա․ «դ. երկու անգամից ավել խախտել է ժամանակավոր օթևանի ներքին կանոնագրքի կանոնները,»․

բ․ «է. մասնագիտացված բժշկական հաստատության տված եզրակացության համաձայն՝ անձի մոտ ախտորոշվել է շրջապատի համար վտանգ ներկայացնող հիվանդություններից (բացառությամբ ՄԻԱՎ վարակի և ոչ մանրէազատ տուբերկուլոզի) որևէ մեկը.»․

1. 7-րդ գլուխը լրացնել նոր 68-70-րդ կետերով հետևյալ խմբագրությամբ.

«68. Կազմակեպություններն օրենսդրությամբ սահմանված դեպքերում և կարգով լիազորված պետական մարմնին են ներկայացնում ամսական, եռամսյակային և տարեկան հաշվետվություններ:

69. ՄՍԾ-ն վարում է կացարան ստացող անձանց հաշվառման տեղեկատվական համակարգը:

70. Սույն հավելվածով նախատեսված դեպքերում ՄՍԾ-ի և լիազորված պետական մարմնի միջև տեղեկության փոխանակումը և փաստաթղթերի առաքումն իրականացվում է գրավոր եղանակով՝ փոստային առաքմամբ կամ առձեռն հանձնելու միջոցով կամ էլեկտրոնային փոստի միջոցով կամ առցանց եղանակով՝ սոցիալական աջակցության բնագավառի տեղեկատվական շտեմարանների միջոցով, եթե օրենսդրությամբ այլ բան նախատեսված չէ։».

1. լրացնել նոր 8-րդ գլխով՝ հետևյալ բովանդակությամբ.

«8․ ԼԻԱԶՈՐՎԱԾ ՊԵՏԱԿԱՆ ՄԱՐՄՆԻ ԿՈՂՄԻՑ ՄՇՏԱԴԻՏԱՐԿՄԱՆ ԵՎ ԳՆԱՀԱՏՄԱՆ ԱՇԽԱՏԱՆՔՆԵՐԻ ԻՐԱԿԱՆԱՑՈՒՄԸ

71. Սույն կարգով նախատեսված սոցիալական ծառայությունների (մատուցվող ծառայությունների) մշտադիտարկումն (այսուհետ՝ մշտադիտարկում) ու գնահատումը կատարվում է աշխատանքի և սոցիալական հարցերի նախարարի հաստատած ընթացակարգով։

72. Մշտադիտարկումն ուղղված է սույն հավելվածով նախատեսված միջոցառումների արդյունավետության գնահատմանը, դրանց իրականացման ընթացքում ծագած խնդիրների հստակեցմանը և լուծման ուղղությամբ առաջարկությունների ներկայացմանը։ Ծառայությունների իրականացման գնահատումը հիմնվում է մշտադիտարկման քանակական և որակական ցուցանիշների, այլընտրանքային հետազոտությունների, պաշտոնական վիճակագրական տվյալների վերլուծության, օրենսդրությամբ սահմանված հաշվետվությունների և կատարված ուսումնասիրությունների վրա, որոնց դրական արդյունքները օգտագործվելու են անօթևան անձանց ժամանակավոր օթևանի տարբեր տեսակներում՝ ընդհանուր տիպի օթևանում, hատուկ (մասնագիտացված) օթևանում, ընդունիչ-ախտորոշիչ կենտրոնում, ճգնաժամային կենտրոնում կացարանով ապահովման և սոցիալական այլ ծառայություններ տրամադրելու շրջանակներում իրականացված միջոցառումների արդյունավետության բարձրացման և հետագա զարգացումների ապահովման համար։»:

1. Սահմանել, որ՝
2. սույն որոշումն ուժի մեջ մտնելու օրվա դրությամբ Որոշման համաձայն բնակելի տարածության կարիք ունեցող անձանց (ընտանիքների) հերթացուցակում ներառված (հաշվառված) անձինք (ընտանիքները)  պահպանում են իրենց հերթը և անհատույց օգտագործման եղանակով սոցիալական բնակարանային ֆոնդում կացարան ստանալու իրավունքը, իսկ Որոշմամբ սահմանված բնակելի տարածության կարիք ունեցող անձանց (ընտանիքների) հերթացուցակի հաշվառումից հանելու կամ կացարանի տրամադրման մերժման հիմքերի բացակայության դեպքում՝ կացարանի անհատույց տրամադրման պայմանագրերը կնքվում են հետևյալ ժամկետներով՝

ա. միայն 65 տարին լրացած անձից կամ անձանցից բաղկացած ընտանիքներ՝ անժամկետ․

բ. սատարող ընտանիքները, առանց ծնողական խնամքի մնացած երեխաների թվին դասվող անձինք, մանկական խնամակալական կազմակերպությունների շրջանավարտները` 10 տարի ժամկետով.

գ. միածնող ընտանիքները, Հայաստանի Հանրապետության կառավարության 2014 թվականի հունվարի 30-ի N 145-Ն որոշման N 3 հավելվածի 14-րդ կետի 7-րդ և 8-րդ ենթակետերով սահմանված կարգով որպես «միայնակ չաշխատող կենսաթոշակառու» հաշվառված անձինք (այդ թվում` նրա (նրանց) աշխատելու դեպքում), Հայաստանի Հանրապետության օրենսդրությամբ սահմանված կարգով փախստական ճանաչված և ապաստան ստացած անձինք՝ 5 տարի ժամկետով։

1. Սույն որոշումն ուժի մեջ մտնելու դրությամբ սոցիալական բնակարանային ֆոնդի կացարանի անհատույց օգտագործման գործող պայմանագրերը շարունակում են գործել մինչև դրանց գործողության ժամկետի ավարտը կամ օրենսդրությամբ սահմանված կարգով լուծումը:
2. Աշխատանքի և սոցիալական հարցերի նախարարին՝
3. սույն որոշումն ուժի մեջ մտնելուց հետո ինը ամսվա ընթացքում ստեղծել սոցիալական բնակարանային ֆոնդի կառավարման նոր տեղեկատվական ենթահամակարգ։
4. Հայաստանի Հանրապետության ներքին գործերի նախարարին, Հայաստանի Հանրապետության տարածքային կառավարման և ենթակառուցվածքների նախարարին, Հայաստանի Հանրապետության ազգային անվտանգության ծառայության տնօրենին, Հայաստանի Հանրապետության կադաստրի կոմիտեի ղեկավարին՝ որոշմամբ սահմանված կարգով և ժամկետներում տրամադրել անհրաժեշտ տեղեկատվությունը։
5. Հայաստանի Հանրապետության կադաստրի կոմիտեի ղեկավարին՝ ապահովել սույն որոշման N 4 հավելվածի 5-րդ կետով նախատեսված ժամկետում անշարժ գույքի օտարման սահմանափակումը։
6. Առաջարկել «Հայաստանի էլեկտրական ցանցեր» ՓԲԸ-ին՝ որոշմամբ սահմանված կարգով և ժամկետներում Հայաստանի Հանրապետության աշխատանքի և սոցիալական հարցերի նախարարությանը տրամադրել սույն որոշման N 4 հավելվածով պահանջվող տեղեկատվությունը։
7. Ուժը կորցրած ճանաչել Հայաստանի Հանրապետության կառավարության 2014 թվականի մայիսի 22-ի **«**Կացարանի և այլ սոցիալական ծառայությունների տրամադրման մեկ միավորի արժեքը հաստատելու, Հայաստանի Հանրապետության կառավարության 2013 թվականի օգոստոսի 1-ի N 894-Ն որոշման մեջ լրացում և փոփոխություն կատարելու մասին» N 539-Ն որոշումը։
8. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

Հավելված N 1

ՀՀ կառավարության 2023 թվականի

\_\_\_\_\_\_\_\_\_\_\_ N -Ն որոշման

«Հավելված N 1

ՀՀ կառավարության 2015 թվականի

սեպտեմբերի 10-ի N 1069-Ն որոշման

**ԲՆԱԿԵԼԻ ՏԱՐԱԾՈՒԹՅՈՒՆ ՍՏԱՆԱԼՈՒ ԻՐԱՎՈՒՆՔ ՈՒՆԵՑՈՂ՝ ՍՈՑԻԱԼԱՊԵՍ ԱՆԱՊԱՀՈՎ ԵՎ ՀԱՏՈՒԿ ԽՄԲԵՐԻՆ ԴԱՍՎԱԾ ԱՆՁԱՆՑ (ԸՆՏԱՆԻՔՆԵՐԻ), ՀՐԱՏԱՊ ԱՐՁԱԳԱՆՔ ՊԱՀԱՆՋՈՂ ԻՐԱՎԻՃԱԿՆԵՐՈՒՄ ՀԱՅՏՆՎԱԾ ԱՆՁԱՆՑ (ԸՆՏԱՆԻՔՆԵՐԻ) ՑԱՆԿԵՐԸ**

1. Հայաստանի Հանրապետության կառավարության 2015 թվականի սեպտեմբերի 10-ի N 1069-Ն որոշման N 2 հավելվածով սահմանված կարգով սոցիալական բնակարանային ֆոնդում անհատույց օգտագործման իրավունքով կացարանով ապահովվում է սույն հավելվածի 2-րդ, 7-րդ, 8-րդ կետերում նշված անձը (ընտանիքը)։
2. Բնակելի տարածություն ստանալու իրավունք ունեցող՝ սոցիալապես անապահով և հատուկ խմբերին են դասվում
3. կացարանով ապահովելու համար բնակելի տարածության կարիք ունեցող անձանց (ընտանիքների) հերթացուցակում հաշվառման վերցնելու և կացարան տրամադրելու պահին սեփականության (ներառյալ՝ բաժնային կամ համատեղ սեփականության) իրավունքով իրենց պատկանող բնակարան (բնակելի տարածություն) չունեցող, և
4. կացարանով ապահովելու համար բնակելի տարածության կարիք ունեցող անձանց (ընտանիքների) հերթացուցակում հաշվառման վերցնելու և կացարան տրամադրելու ժամկետներին նախորդող հինգ տարիների ընթացքում բնակարան (բնակելի տուն) չօտարած, և
5. դիմում ներկայացնելու ու կացարան տրամադրելու ժամանակ ընտանիքների անապահովության գնահատման համակարգում հաշվառված ու անապահովության 20.00 միավորից բարձր միավոր ունեցող կամ Հայաստանի Հանրապետության կառավարության որոշմամբ սահմանված անապահովության գնահատման կարգով ընտանիքի մեկ հաշվարկային անդամի հաշվով ամսական եկամուտը՝ Հայաստանի Հանրապետության վիճակագրական կոմիտեի տնային տնտեսությունների կենսապայմանների ամբողջացված հետազոտությունների տվյալներով նախորդ տարվա երրորդ եռամսյակի համար հաշվարկված և հրապարակված նվազագույն պարենային զամբյուղի արժեքի 120 տոկոսից ցածր եկամուտ ունեցող սոցիալապես անապահով ճանաչված, և
6. ստորև նշված սոցիալական խմբերից որևէ մեկին պատկանող հետևյալ անձինք (ընտանիքները)`

 ա․միայնակ կենսաթոշակառուն կամ միայն միայնակ կենսաթոշակառուներից բաղկացած ընտանիքը.

 բ․միածնող ընտանիքը, ով խնամում է մինչև վեց տարեկան կամ հաշմանդամություն ունեցող առնվազն մեկ երեխայի․

 գ․մեկ աշխատունակ անձից և երկու ու ավելի խնամառուներից բաղկացած ընտանիքը.

 դ․միայն առաջին կամ երկրորդ խմբի հաշմանդամություն կամ ֆունկցիոնալության խորը կամ ծանր սահմանափակում ունեցող ծնողներից (ծնողից) բաղկացած ընտանիքը, որը խնամում է առնվազն մեկ երեխա․

 ե․Հայաստանի Հանրապետության կառավարության 2015 թվականի սեպտեմբերի 15-ի N 1069-Ն որոշման N 4 հավելվածով սահմանված ժամանակավոր օթևանից ուղղորդված անձը (ընտանիքը)։

1. Սույն հավելվածի իմաստով անձը համարվում է միայնակ կենսաթոշակառու, եթե հանդիսանում է տարիքային աշխատանքային կենսաթոշակ ստացող կամ ծերության նպաստ կամ հաշմանդամության կենսաթոշակ (բացառությամբ երրորդ խմբի հաշմանդամություն կամ ֆունկցիոնալության միջին կամ թեթև սահմանափակում ունեցող անձի) կամ հաշմանդամության նպաստ ստացող անձ (բացառությամբ երրորդ խմբի հաշմանդամություն կամ ֆունկցիոնալության միջին կամ թեթև սահմանափակում ունեցող անձի), որը չունի զավակներ կամ Հայաստանի Հանրապետության օրենսդրությամբ սահմանված կարգով այլ խնամողներ կամ ունի կենսաթոշակի կամ ծերության կամ հաշմանդամության նպաստի (բացառությամբ երրորդ խմբի հաշմանդամություն կամ ֆունկցիոնալության միջին կամ թեթև սահմանափակում ունեցող անձի) իրավունք ունեցող զավակներ կամ զավակները գտնվում են Հայաստանի Հանրապետությունից դուրս տասներկու ամիս և ավելի ժամկետով, որի մասին տվյալ անձը (անձինք) տալիս է (են) դիմում-հայտարարություն։ Հայաստանի Հանրապետությունից տասներկու ամիս և ավել ժամկետով բացակայելու հանգամանքը ստուգվում է նաև սահմանային էլեկտրոնային կառավարման տեղեկատվական համակարգի միջոցով։
2. Սույն հավելվածի իմաստով խնամառու են համարվում առաջին կամ երկրորդ խմբի հաշմանդամություն կամ ֆունկցիոնալության խորը կամ ծանր սահմանափակում ունեցող անձինք, երեխաները, 75 տարեկանից բարձր անձինք։
3. Սույն հավելվածի իմաստով ընտանիքի աշխատունակ անձինք են համարվում 18-62 տարեկան անձինք, բացառությամբ այն անձի, ով
4. առկա (ցերեկային) ուսուցմամբ սովորող մինչև 23 տարեկան ուսանող է, կամ
5. առաջին կամ երկրորդ խմբի հաշմանդամություն կամ ֆունկցիոնալության խորը կամ ծանր սահմանափակում ունեցող անձ է, կամ
6. 30 և ավելի շաբաթական հղի է, կամ
7. մինչև 2 տարեկան երեխա խնամող/ունեցող անձ է։
8. Սույն հավելվածի իմաստով միածնող ընտանիք է համարվում այն ընտանիքը, որի ամուսիններից մեկը մահացել է կամ ճանաչվել է մահացած կամ անհայտ բացակայող կամ միայնակ անձի կողմից որդեգրվել է երեխա կամ երեխայի ծննդյան վկայականում հոր տվյալներին վերաբերող տողում չկա որևէ գրանցում կամ հոր մասին տվյալները լրացված են մոր ցուցումով։
9. Առանց ծնողական խնամքի մնացած երեխաների թվին պատկանող անձինք, որոնք չունեն սեփականության կամ օգտագործման իրավունքով իրենց պատկանող բնակելի տարածություն և վերջին 5 տարիների ընթացքում չեն օտարել սեփականության իրավունքով իրենց պատկանող բնակելի տարածությունը, իրավունք ունեն ստանալու կացարան Հայաստանի Հանրապետության կառավարության 2015 թվականի սեպտեմբերի 10-ի N 1069-Ն որոշմամբ սահմանված կարգով:
10. Հրատապ արձագանք պահանջող իրավիճակներում հայտնված անձանց (ընտանիքների) թվին են դասվում՝
11. ռազմական դրության կամ ռազմական գործողությունների հետևանքով՝

ա. տեղահանված Հայաստանի Հանրապետության քաղաքացին կամ նրա ընտանիքը.

բ. Լեռնային Ղարաբաղում, այդ թվում՝ Ադրբեջանի Հանրապետության վերահսկողության տակ անցած համայնքներում, հաշվառում ունեցող և Լեռնային Ղարաբաղից դեպի Հայաստանի Հանրապետություն տեղահանված անձը կամ նրա ընտանիքը.

1. Հայաստանի Հանրապետության տարածքում հայտարարված արտակարգ դրության կամ արտակարգ իրավիճակի հետևանքով տեղահանված անձը կամ ընտանիքը.
2. անձի կյանքին կամ առողջությանը վտանգ սպառնացող անհետաձգելի լուծում պահանջող իրավիճակում հայտնված անձը կամ ընտանիքը, բացառությամբ այն դեպքերի, երբ անձն ենթարկվել է ընտանիքում բռնության, որի դեպքում ուղղորդվում է «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենքով նախատեսված ապաստարան։
3. Սույն հավելվածի 8-րդ կետով նշված անձը (ընտանիքը) կարող է ապահովվել կացարանով, եթե
	1. կացարանով ապահովելու համար բնակելի տարածության կարիք ունեցող անձանց (ընտանիքների) հերթացուցակում հաշվառման վերցնելու և կացարան տրամադրելու պահին Հայասատանի Հանրապետությունում չունի սեփականության (ներառյալ՝ բաժնային կամ համատեղ սեփականության) իրավունքով բնակարան (բնակելի տուն կամ տարածություն) կամ ունի սեփականության (ներառյալ՝ բաժնային կամ համատեղ սեփականության) իրավունքով բնակարան (բնակելի տուն կամ տարածություն), որը տվյալ պահին բնակվելու համար ոչ պիտանի է կամ վտանգավոր է անձի կյանքի կամ առողջության համար, և
	2. սույն հավելվածի 8-րդ կետում նշված հանգամանքը վերանալուց հետո անցել է վեց ամիս և նշված հանգամանքների հետևանքով անձը կամ ընտանիքը չի կարող վերադառնալ իր մշտական բնակության վայր, և
	3. դասվում է հետևյալ սոցիալական խմբերից որևէ մեկին

ա․ ընտանիքը բաղկացած է միայնակ կենսաթոշակառուից կամ միայն կենսաթոշակառուներից, կամ

բ․ միածնող ընտանիք է, ով խնամում է մինչև վեց տարեկան կամ հաշմանդամություն ունեցող առնվազն մեկ երեխայի, կամ

գ․ ընտանիքը բաղկացած է մեկ աշխատունակ անձից և առնվազն մեկ խնամառուից, կամ

դ․ ընտանիքը բաղկացած է միայն առաջին կամ երկրորդ խմբի հաշմանդամություն կամ ֆունկցիոնալության խորը կամ ծանր սահմանափակում ունեցող ծնողներից (ծնողից), որը խնամում է առնվազն մեկ երեխա։»։

Հավելված N 2

ՀՀ կառավարության 2023 թվականի

\_\_\_\_\_\_\_\_\_\_\_ N -Ն որոշման

«Հավելված N 2

ՀՀ կառավարության 2015 թվականի

սեպտեմբերի 10-ի N 1069-Ն որոշման

**ԲՆԱԿԵԼԻ ՏԱՐԱԾՈՒԹՅՈՒՆ ՍՏԱՆԱԼՈՒ ԻՐԱՎՈՒՆՔ ՈՒՆԵՑՈՂ՝ ՍՈՑԻԱԼԱՊԵՍ ԱՆԱՊԱՀՈՎ ԵՎ ՀԱՏՈՒԿ ԽՄԲԵՐԻՆ ԴԱՍՎԱԾ ԱՆՁԱՆՑ (ԸՆՏԱՆԻՔՆԵՐԻ), ՀՐԱՏԱՊ ԱՐՁԱԳԱՆՔ ՊԱՀԱՆՋՈՂ ԻՐԱՎԻՃԱԿՆԵՐՈՒՄ ՀԱՅՏՆՎԱԾ ԱՆՁԱՆՑ (ԸՆՏԱՆԻՔՆԵՐԻ) ԿԱՑԱՐԱՆՈՎ ԱՊԱՀՈՎԵԼՈՒ ԿԱՐԳԸ, ՊԱՅՄԱՆՆԵՐԸ, ՏՐԱՄԱԴՐՄԱՆ ԺԱՄԿԵՏՆԵՐԸ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում են սոցիալապես անապահով և հատուկ խմբերին դասված անձին (ընտանիքին), հրատապ արձագանք պահանջող իրավիճակներում հայտնված անձին (ընտանիքին) (այսուհետ՝ դիմող) կացարանի անհատույց օգտագործման իրավունքով տրամադրման հետ կապված հարաբերությունները:
2. Սույն կարգում օգտագործվում են հետևյալ հիմնական հասկացությունները`
3. *սոցիալական բնակարանային ֆոնդ`*  պետական կամ համայնքային բյուջեների կամ օրենքով չարգելված այլ միջոցներով իրականացվող ծրագրերի շրջանակներում ձևավորվող բնակարանային ֆոնդի ամբողջություն, որն ուղղված է կյանքի դժվարին իրավիճակում հայտնված անձի կամ ընտանիքի կացարանով ապահովմանը.
4. *կացարան`* սոցիալական բնակարանային ֆոնդի բնակելի տարածք։
5. Շահառուին Հայաստանի Հանրապետության օրենսդրությամբ սահմանված կարգով կացարանում տեղավորում, համապատասխան պայմանագիրը (կացարանի անհատույց օգտագործման կամ վարձակալության) կնքում, լուծում և պայմանագրի կատարման նկատմամբ հսկողություն իրականացնում է` պետական սոցիալական բնակարանային ֆոնդի սպասարկման և կացարաններով ապահովման գործառույթն իրականացնող պետական ոչ առևտրային կազմակերպությունը (այսուհետ` Կազմակերպություն):

**II. ԲՆԱԿԵԼԻ ՏԱՐԱԾՈՒԹՅՈՒՆ ՍՏԱՆԱԼՈՒ ԻՐԱՎՈՒՆՔ ՈՒՆԵՑՈՂ ԱՆՁԱՆՑ (ԸՆՏԱՆԻՔՆԵՐԻ) ՀԱՇՎԱՌՈՒՄԸ**

1. Կացարանում տեղավորվելու համար Հայաստանի Հանրապետության կառավարության 2015 թվականի սեպտեմբերի 10-ի N 1069-Ն որոշման (այսուհետ՝ Որոշում) N 1 հավելվածում նշված անձը կամ ընտանիքը (այսուհետ` Դիմող) դիմում է իր փաստացի բնակության վայրի Միասնական սոցիալական ծառայության (այսուհետ՝ ՄՍԾ) տարածքային կենտրոն (այսուհետ` Կենտրոն) և հաշվառվում բնակելի տարածության կարիք ունեցող անձանց (ընտանիքների) հերթացուցակում Հայաստանի Հանրապետության օրենսդրությամբ սահմանված կարգով՝ ներկայացնելով
2. դիմում` համաձայն N 1 ձևի.
3. ընտանիքի անդամների անձը հաստատող փաստաթղթերը, հանրային ծառայության համարանիշը կամ հանրային ծառայության համարանիշ չունենալու մասին տեղեկանքը.
4. Որոշման N 1 հավելվածում նշված կարգավիճակը հաստատող փաստաթղթեր, բացառությամբ այն դեպքերի, եթե փաստաթղթերում ներառված տվյալներն առկա են համապատասխան մարմինների (կազմակերպությունների) էլեկտրոնային տեղեկատվական բազաներում կամ ստացվում են առցանց կամ էլեկտրոնային եղանակով։
5. Սույն կարգի 4-րդ կետով նախատեսված դիմումը ներկայացվում է առցանց՝ համապատասխան տեղեկատվական ենթահամակարգի ստեղծումից հետո։ Նշված ենթահամակարգի ստեղծումից հետո սույն հավելվածով պահանջվող տեղեկատվությունը տրամադրվում է առցանց կամ էլեկտրոնային եղանակով և դիմումում լրացված տվյալները համադրվում եմ ՄՍԾ-ի կողմից շահագործվող, պետական կառավարման այլ մարմինների կողմից վարվող շտեմարանների կամ տրամադրված տվյալների հետ։ Ընդ որում, եթե սույն հավելվածում նշված մարմինների տեղեկատվական շտեմարանները հասանելի չեն ՄՍԾ-ին, ապա համապատասխան տեղեկատվությունը տրամադրվում է տեղեկատվական ենթահամակարգի ստեղծումից հետո 10 օրյա ժամկետում՝ էլեկտրոնային եղանակով և տվյալները թարմացվում են մինչև յուրաքանչյուր ամսվա 10-ը՝ ըստ անհրաժեշտության։
6. Առանց ծնողական խնամքի մնացած երեխաների թվին պատկանող անձանց մասին տեղեկատվությունը ստացվում է կյանքի դժվարին իրավիճակում գտնվող երեխաների հաշվառման տեղեկատվական համակարգից։ Առանց ծնողական խնամքի մնացած երեխաների թվին պատկանող անձանց ներկայացուցիչները համապատասխան դիմումը կարող են ներկայացնել մինչև առանց ծնողական խնամքի մնացած երեխայի 18 տարին լրանալը։ Առանց ծնողական խնամքի մնացած երեխաների թվին պատկանող անձի բնակելի տարածություն ստանալու իրավունքը ծագում է՝ 18 տարին լրանալու կամ անչափահասի` օրենքով սահմանված կարգով լրիվ գործունակ ճանաչելու օրը:
7. Անձի (ընտանիքի) տեղահանման վերաբերյալ տեղեկատվությունը ստացվում է Հայաստանի Հանրապետության ներքին գործերի նախարարության միգրացիայի և քաղաքացիության ծառայությունից, իսկ նշված մարմնից ստանալու անհնարինության դեպքում՝ Հայաստանի Հանրապետության տարածքային կառավարման և ենթակառուցվածքների նախարարության կողմից։
8. Հրատապ արձագանք պահանջող իրավիճակներում հայտնված անձին (ընտանիքին) սեփականության իրավունքով պատկանող բնակարան (բնակելի տուն) վերադառնալը անձի կյանքի կամ առողջության համար վտանգավոր լինելու կամ չլինելու մասին տեղեկատվությունը տրամադրում է համապատասխան մարզպետի աշխատակազմը, իսկ Երևան քաղաքում՝ Երևանի քաղաքապետարանի աշխատակազմը։
9. Անձին (ընտանիքին) սեփականության (ներառյալ՝ բաժնային կամ համատեղ սեփականության) կամ օգտագործման իրավունքով (առանց ծնողական խնամքի մնացած երեխաների թվին պատկանող անձանց դեպքում) պատկանող բնակարանի (բնակելի տան կամ տարածության) մասին, կացարանով ապահովելու համար բնակելի տարածության կարիք ունեցող անձանց (ընտանիքների) հերթացուցակում հաշվառման վերցնելու և կացարան տրամադրելու ժամկետներին նախորդող հինգ տարիների ընթացքում բնակարան (բնակելի տուն կամ տարածություն) օտարելու կամ չօտարելու վերաբերյալ տեղեկատվությունը տրամադրում է Հայաստանի Հանրապետության կադաստրի կոմիտեն։
10. Անձի կյանքին կամ առողջությանը վտանգ սպառնացող անհետաձգելի լուծում պահանջող իրավիճակի առկայության կամ բացակայության մասին առաջարկություն ներկայացնում է Կենտրոնի սպասարկման տարածքում կնքված սոցիալական համագործակցության համաձայնագրի համաձայն ձևավորված համակարգող խորհուրդը (այսուհետ՝ համակարգող խորհուրդ)։
11. Կենտրոնը դիմումը և անհրաժեշտ փաստաթղթերն ընդունելուց հետո 3 օրյա ժամկետում
12. Որոշման N 1 հավելվածի 2-րդ, 7-րդ և 8-րդ կետերում նշված դեպքերում հարցում է կատարում Հայաստանի Հանրապետության կադաստրի կոմիտեի տվյալների տեղեկատվական համակարգ՝ e-cadastre.am կայքի միջոցով, դիմողի (ընտանիքի բոլոր անդամների) անվամբ Հայաստանի Հանրապետության ամբողջ տարածքում բնակարանի (բնակելի տան կամ տարածության) նկատմամբ սեփականության (ներառյալ՝ բաժնային կամ համատեղ սեփականության) կամ օգտագործման իրավունքի գրանցման, ինչպես նաև Որոշման N 1 հավելվածի 2-րդ, 7-րդ կետերում նշված դեպքերում դիմումը ներկայացնելու ամսվան նախորդող հինգ տարվա ընթացքում բնակարանի (բնակելի տան կամ տարածության) օտարման մասին տվյալներ ստանալու նպատակով․
13. Որոշման N 1 հավելվածի 8-րդ կետի 1-2-րդ ենթակետերով նախատեսված դեպքերում հարցում է կատարում Հայաստանի Հանրապետության ներքին գործերի նախարարության միգրացիայի և քաղաքացիության ծառայությանը կամ Հայաստանի Հանրապետության տարածքային կառավարման և ենթակառուցվածքների նախարարությանը՝ սույն կարգի 7-րդ կետով սահմանված տեղեկատվությունը ստանալու նպատակով։
14. Որոշման N 1 հավելվածի 8-րդ կետում նշված դեպքում, եթե ստացված տեղեկատվության համաձայն՝ անձը (ընտանիքն) ունի սեփականության իրավունքով բնակարան (բնակելի տուն կամ տարածություն), ապա Կենտրոնը նշված տեղեկատվությունը ստանալուց հետո 3 օրյա ժամկետում հարցում է կատարում համապատասխան մարզպետի աշխատակազմ կամ Երևանի քաղաքապետարանի աշխատակազմ՝ հրատապ արձագանք պահանջող իրավիճակներում սեփականության իրավունքով պատկանող բնակարան (բնակելի տուն) վերադառնալը անձի կյանքի կամ առողջության համար վտանգավոր լինելու կամ չլինելու մասին տեղեկատվությունը ստանալու նպատակով։
15. Սույն կարգի 11-12-րդ կետերում նշված մարմինները պահանջվող տեղեկատվությունը (փաստաթղթերը) տրամադրում են 7 աշխատանքային օրվա ընթացքում, եթե օրենսդրությամբ այլ ժամկետ նախատեսված չէ։
16. Եթե դիմողը բավարարում է Որոշմամբ սահմանված պայմաններին, ապա անձի կյանքին կամ առողջությանը վտանգ սպառնացող անհետաձգելի լուծում պահանջող իրավիճակի առկայության կամ բացակայության մասին առաջարկություն ստանալու նպատակով՝ համապատասխան տեղեկատվությունը ստանալուց հետո 3 աշխատանքայն օրվա ընթացքում, Կենտրոնը դիմում է համակարգող խորհրդին։ Նշված առաջարկությունը ներկայացվում է երեք աշխատանքային օրվա ընթացքում, որը ներբեռնվում է սոցիալական բնակարանային ֆոնդի տեղեկատվական ենթահամակարգ։
17. Կենտրոնի աշխատողը սահմանված կարգով ստացած տվյալները համեմատում է դիմողի դիմումում ներառված տվյալների հետ, անհամապատասխանության դեպքում դրա մասին տեղեկացնում է Դիմողին, իսկ անհամապատասխանության բացակայության դեպքում՝ 1 աշխատանքային օրվա ընթացքում ստանալով համապատասխան բաժնի պետի և Կենտրոնի տնօրենի հաստատումը, տեղադրում է  գործի մեջ: Յուրաքանչյուր դեպքի համար, կազմվում և պահպանվում է առանձին գործ՝ մինչև համապատասխան տեղեկատվական ենթահամակարգի ստեղծումը։
18. Դիմողի՝ որպես բնակելի տարածության իրավունք ունեցող անձ (ընտանիք) հաշվառումը մերժվում է, եթե
19. անձը (ընտանիքը) Հայաստանի Հանրապետության տարածքում սեփականության (ներառյալ՝ բաժնային կամ համատեղ սեփականության) կամ օգտագործման իրավունքով (առանց ծնողական խնամքի մնացած երեխաների թվին դասվող անձանց դեպքում) ունի բնակարան (բնակելի տուն կամ տարածություն), իսկ որոշման N 1 հավելվածի 8-րդ կետում նշված դեպքերում՝ Հայաստանի Հանրապետության տարածքում ունի սեփականության (ներառյալ՝ բաժնային կամ համատեղ սեփականության) իրավունքով բնակարան (բնակելի տարածություն), որը բնակության համար պիտանի է կամ այնտեղ բնակվելը վտանգավոր չէ անձի (ընտանիքի) կյանքի կամ առողջության համար․
20. անձը (ընտանիքը) օտարել է բնակարան (բնակելի տուն կամ տարածություն)` բնակելի տարածության կարիք ունեցող անձանց (ընտանիքների) հերթացուցակում հաշվառման վերցնելու ժամկետին նախորդող 5 տարվա ընթացքում, բացառությամբ որոշման N 1 հավելվածի 8-րդ կետում նշված դեպքերի.
21. անձը (ընտանիքը) Որոշմամբ սահմանված կարգով բնակվում է կացարանում.
22. Որոշմամբ սահմանված այլ հիմքերի բացակայության դեպքում.
23. անձը (ընտանիքը) չի ներկայացրել սույն կարգի 4-րդ կետով նախատեսված տեղեկատվությունը կամ փաստաթղթերը․
24. «Սոցիալական աջակցության մասին» օրենքով սահմանված այլ դեպքերում:
25. Կենտրոնի աշխատողը, դիմումն ընդունելիս, Դիմողին ծանոթացնում է կացարանում տեղավորվելու համար հաշվառման և դրա տրամադրման կարգին: Դիմումը մերժելու կամ հաստատելու մասին Կենտրոնը դրա մասին 3 աշխատանքային օրվա ընթացքում տեղեկացնում է Դիմողին, մերժման դեպքում` նշելով մերժելու պատճառը և որոշումը բողոքարկելու կարգը:

**III.  ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ՏԵՂԵԿԱՏՎԱԿԱՆ ԵՆԹԱՀԱՄԱԿԱՐԳԸ**

1. Որոշման N 1 հավելվածում նշված անձանց (ընտանիքների) դիմումներում ներառված և կից ներկայացված փաստաթղթերում առկա (առցանց ստացված) տվյալների հիման վրա աշխատանքի և սոցիալական հարցերի նախարարությունը (այսուհետ` Նախարարություն) ստեղծում է սոցիալական բնակարանային ֆոնդի տեղեկատվական ենթահամակարգը (այսուհետ` տեղեկատվական ենթահամակարգ) և տիրապետում դրան, սպասարկում և շահագործում է սոցիալական աջակցության տեղեկատվական շտեմարանների սպասարկման և շահագործման բնագավառում Հայաստանի Հանրապետության կառավարության լիազորած կազմակերպությունը, իսկ շահագործում է ՄՍԾ-ն:
2. Տեղեկատվական ենթահամակարգը ձևավորվում է դիմողի կողմից ներկայացված տեղեկատվության, տարբեր մարմիններից ստացված, ներառյալ՝ առցանց կամ ինքնաշխատ եղանակով ստացված տեղեկությունների հիման վրա։
3. Տեղեկատվական ենթահամակարգի տվյալների ներառման ժամանակ կատարված պատշաճ հիմնավորված տեխնիկական սխալներն սոցիալական աջակցության տեղեկատվական շտեմարանների սպասարկման և շահագործման բնագավառում Հայաստանի Հանրապետության կառավարության լիազորած կազմակերպության կողմից ուղղվում են 7 օրյա ժամկետում։

**IV. ԲՆԱԿԵԼԻ ՏԱՐԱԾՈՒԹՅՈՒՆ ՍՏԱՆԱԼՈՒ ԻՐԱՎՈՒՆՔ ՈՒՆԵՑՈՂ ԱՆՁԱՆՑ (ԸՆՏԱՆԻՔՆԵՐԻ) ՀԵՐԹԱՑՈՒՑԱԿԻ ՁԵՎԱՎՈՐՈՒՄԸ**

1. Բնակելի տարածություն ստանալու իրավունք ունեցող անձանց (ընտանիքների) հերթացուցակը ձևավորվում է ինքնաշխատ՝ տեղեկատվական ենթահամակարգում առկա տվյալների հիման վրա` ըստ դիմումը ներկայացնելու ամսաթվի։
2. Եթե բնակելի տարածություն ստանալու իրավունք ունեցող անձը (ընտանիքը) կացարանով ապահովելու պահին կորցրած է լինում այն սոցիալական խումբը, որով հաշվառվել էր, բայց այդ պահին դասվում է որոշման N 1 հավելվածով սահմանված այլ սոցիալական խմբի, ապա անձը (ընտանիքը) պահպանում է հերթացուցակում իր հերթը և կացարան ստանալու իրավունքը: Եթե կացարանի տրամադրման ժամանակ անձը (ընտանիքը) դասվում է որոշմամբ սահմանված մի քանի սոցիալական խմբերի, ապա կացարանում տեղավորումը կատարվում է գրավոր դիմումի հիման վրա՝ ըստ նրա նախընտրած սոցիալական խմբի:
3. Բնակելի տարածություն ստանալու իրավունք ունեցող անձինք (ընտանիքները) բնակելի տարածության համար հաշվառումից հանվում են`
4. կացարանում տեղավորվելու (այդ թվում` մեկից ավելի սոցիալական խումբ ունենալու պարագայում` դրանցից որևէ մեկի հիմքով կացարանով ապահովվելու դեպքում).
5. սեփականության (ներառյալ՝ բաժնային կամ համատեղ սեփականության) իրավունքով բնակելի տարածություն ձեռք բերելու դեպքում.
6. Հայաստանի Հանրապետությունից այլ պետություն մշտական բնակության (ՀՀ-ից բացակայում է անընդմեջ 183 և ավել օր ) մեկնելու դեպքում՝ բացառությամբ սույն կարգի 25-րդ կետով սահմանված դեպքի.
7. դիմողի կողմից բնակելի տարածության կարիք ունեցող անձանց (ընտանիքների) հերթացուցակում հաշվառումից դուրս գալու մասին գրավոր դիմումի դեպքում.
8. հատկացվող կացարանից սույն կարգով սահմանված ընթացակարգով հրաժարվելու դեպքում.
9. որպես բնակելի տարածություն ստանալու իրավունք ունեցող հաշվառվելու համար ոչ հավաստի կամ կեղծ տեղեկություններ ներկայացնելու դեպքում.
10. դիմողի մահվան դեպքում՝ բացառությամբ սույն կարգի 25-րդ կետով սահմանված դեպքի։
11. Սույն կարգի 23-րդ կետի 3-րդ և 7-րդ ենթակետերով նախատեսված դեպքերում ընտանիքը պահպանում է հերթացուցակում համապատասխան համարով հաշվառումը, եթե այդ պահի դրությամբ դիմողի ընտանիքի որևէ այլ անդամի համար չեն վերացել հաշվառման համապատասխան հիմքերը:

**V. ԿԱՑԱՐԱՆԻ ՏՐԱՄԱԴՐՈՒՄԸ**

1. Կացարանը տրամադրվում է որոշման N 1 հավելվածում նշված անձին (ընտանիքին)` ըստ հաշվառման հերթականության՝ Կենտրոնի ուղեգրմամբ՝ ՄՍԾ-ի սոցիալական բնակարանային ծրագրերի իրականացման համար պատասխանատու ստորաբաժանման (այսուհետ՝ պատասխանատու ստորաբաժանում) դրական եզրակացության առկայության դեպքում կամ արտահերթ՝ օրենսդրությամբ սահմանված դեպքերում՝ Հայաստանի Հանրապետության աշխատանքի և սոցիալական հարցերի նախարարի (այսուհետ՝ Նախարար) հրամանով:
2. Բնակչի կողմից սոցիալական բնակարանային ֆոնդի կացարանն ազատվելու օրվանից հետո 5 աշխատանքային օրվա ընթացքում Կազմակերպությունը դրա մասին տեղեկացնում է ՄՍԾ-ին, իսկ տեղեկատվական ենթահամակարգի ստեղծումից հետո նշված տեղեկատվությունը մուտքագրվում է համապատասխան տեղեկատվական ենթահամակարգում։
3. Եթե ազատված կացարանները գտնվում են տարբեր համայնքներում, ապա բնակչին առաջարկվում է՝ իր կամ ընտանիքի անդամների բնակության վայրի հաշվառման համայնքում կամ դրան առավել մոտ գտնվող համայնքում գտնվող կացարան։ Եթե անձը կամ ընտանիքը հաշվառված չէ բնակության վայրի հասցեով, ապա հիմք է ընդունվում նրանց վերջին հաշվառման հասցեն։
4. Եթե ազատ կացարանները մի քանիսն են, ապա կացարանն առաջարկելիս հաշվի է առնվում ընտանիքի անդամների թիվը (մի քանի անդամից բաղկացած ընտանիքին առաջարկվում է մեծ տարածքով կացարան)։
5. Սույն կարգի 27-րդ կետով նշված պահանջը հաշվի չի առնվում, եթե
6. ընտանիքի անդամի զբաղվածության (աշխատանքի) վայրը այլ է, քան դիմողի բնակչության պետական ռեգիստրում հաշվառման հասցեն է․
7. ընտանիքի անդամի դիալիզի բուժման համար անհրաժեշտ մասնագիտացված բժշկական հաստատության գտնվելու վայրը (առաջարկվող կացարանի գտնվելու վայրում համապատասխան մասնագիտացված բժշկական հաստատություն չլինելու դեպքում) այլ է, քան դիմողի բնակչության պետական ռեգիստրում հաշվառման հասցեն է․
8. ընտանիքի անդամն առաջին կամ երկրորդ խմբի հաշմանդամություն կամ ֆունկցիոնալության խորը կամ ծանր սահմանափակում և տեղաշարժման հետ խնդիրների ունեցող անձ է և համապատասխան հարմարություններով կացարանի գտնվելու վայրն այլ է, քան դիմողի բնակչության պետական ռեգիստրում հաշվառման հասցեն է։
9. Ազատված կացարանում որոշման N 1 հավելվածում նշված և հաշվառման ցուցակում ընդգրկված անձին (ընտանիքին) արտահերթ տեղավորելու վերաբերյալ որոշումն ընդունվում է՝ Կենտրոնի «Սոցիալական աջակցության մասին» օրենքով սահմանված տարածքային մակարդակում ընդունված սոցիալական համագործակցության համաձայնագրով նախատեսված համակարգող խորհրդի (այսուհետ՝ Համակարգող խորհուրդ) պատշաճ հիմնավորված առաջարկության և ՄՍԾ-ի պատասխանատու ստորաբաժանման դրական եզրակացության հիման վրա։ Անձին (ընտանիքին) արտահերթ տեղավորելու մասին որոշում կարող է կայացվել միայն մեկ անգամ։
10. Ազատված կացարանում բնակելի տարածություն ստանալու իրավունք ունեցող անձանց (ընտանիքների) հաշվառման ցուցակում ընդգրկված անձին (ընտանիքին) արտահերթ տեղավորելու վերաբերյալ հարցը, Կենտրոնի միջոցով, Համակարգող խորհրդի քննարկմանը կարող է ներկայացվել՝
11. Նախարարության պատասխանատու ստորաբաժանման կողմից.
12. ՄՍԾ պատասխանատու ստորաբաժանման կողմից.
13. համակարգող խորհրդի որևէ անդամի կողմից.
14. բնակելի տարածություն ստանալու իրավունք ունեցող անձի (ընտանիքի) դիմելու դեպքում։
15. Համակարգող խորհրդի քննարկմանը բնակելի տարածություն ստանալու իրավունք ունեցող անձանց (ընտանիքների) հաշվառման ցուցակում ընդգրկված անձին (ընտանիքին) արտահերթ տեղավորման վերաբերյալ առաջարկությանը կից ներկայացվում են այն տվյալները (փաստերը, հանգամանքները) և դրանք հավաստող փաստաթղթերը, որոնք հիմք են հանդիսացել տվյալ առաջարկության համար:
16. Սույն կարգի 30-րդ կետով նախատեսված առաջարկության համար կողմնորոշիչ հանգամանքներ են՝
17. դիմողի՝ ընտանիքում մինչև 3 տարեկան երեխաների թիվը.
18. դիմողի կամ ընտանիքի անդամի հղի լինելը.
19. դիմողի կամ դիմողի ընտանիքի անդամների հաշմանդամություն կամ ֆունկցիոնալության խորը կամ ծանր սահմանափակում ունենալու հանգամանքը.
20. ժամանակավոր օթևանից ուղղորդված անձ լինելը (ընտանիքը)․
21. հրատապ արձագանք պահանջող իրավիճակներում հայտնված անձ (ընտանիքներ) լինելը։
22. Համակարգող խորհրդի նիստը հրավիրվում է առաջարկությունն ստանալուց հետո՝ ոչ ուշ, քան 5 աշխատանքային օրվա ընթացքում, իսկ հրատապ արձագանք պահանջող իրավիճակներում 3 աշխատանքային օրվա ընթացքում։ Համակարգող խորհրդի առաջարկությունը Կենտրոնին է ներկայացվում նիստը հրավիրելուց հետո 3 աշխատանքային օրվա ընթացքում:
23. Առանց ծնողական խնամքի մնացած երեխաների թվին դասվող անձին կացարանը տրամադրվում է արտահերթ՝ Նախարարի հրամանի հիման վրա՝ առանց համակարգող խորհդի առաջարկության։
24. Ազատ կացարանի առկայության դեպքում, ՄՍԾ-ը Նախարարությանը ներկայացնում է առաջարկություն հերթացուցակում առավել վաղ հաշվառված և կացարանում տեղավորվելու համար համաձայնություն տված առանց ծնողական խնամքի մնացած երեխաների թվին պատկանող անձի վերաբերյալ տեղեկատվությունը` համաձայնությունը ստանալուց հետո 5 օրվա ժամկետում։
25. Առանց ծնողական խնամքի մնացած երեխաների թվին պատկանող անձանց արտահերթ եղանակով տրամադրման համար Նախարարության պատասխանատու ստորաբաժանումը ներկայացնում է առաջարկություն Նախարարին։
26. Բնակելի տարածություն ստանալու իրավունք ունեցող անձանց (ընտանիքների) հաշվառման ցուցակի` այդ պահի դրությամբ առաջին համարով հաշվառված անձի բնակության վայրի կենտրոնը կազմակերպում է տվյալ անձի (ընտանիքի) տվյալների կրկնակի ուսումնասիրություն և տունայց՝ 15 օրյա ժամկետում, եթե հաշվառումից անցել է 1 ամիս։
27. Սույն կարգի 41-րդ կետով նախատեսված հիմքերի բացակայության դեպքում Կենտրոնը որոշում է ընդունում տվյալ անձին (ընտանիքին) կացարան ուղղորդելու մասին, որը ներկայացվում է ՄՍԾ պատասխանատու ստորաբաժանմանը։
28. ՄՍԾ-ի պատասխանատու ստորաբաժանման կողմից ներկայացրած դրական եզրակացությայն հիման վրա՝ Կենտրոնն այն ստանալուց հետո 5 աշխատանքային օրվա ընթացքում, ուղեգրում է տվյալ անձին (ընտանիքին) կացարան։
29. Կացարանի տրամադրումը մերժվում է, եթե
30. առկա են սույն կարգի 24-րդ կետով նախատեսված հիմքերից որևէ մեկը․
31. կացարան տրամադրելու ժամկետին նախորդող հինգ տարիների ընթացքում անձը (ընտանիքը) օտարել է բնակարան (բնակելի տուն կամ տարածություն), բացառությամբ որոշման N 1 հավելվածի 7-րդ կետի.
32. չի պահպանվել որոշման N 1 հավելվածով նախատեսված կարգավիճակը (համապատասխան չափորոշիչներով), կամ այն կորցնելու դեպքում չունի Որոշման N 1 հավելվածով նախատեսված այլ կարգավիճակ (համապատասխան չափորոշիչներով)․
33. սույն կարգի 42-րդ կետով նախատեսված դեպքում։
34. Եթե առկա չէ տեղեկատվություն անձի (ընտանիքի) Հայաստանի Հանրապետությունից 183 օրից ավելի ժամկետով բացակայելու մասին և հնարավոր չի եղել կացարանով ապահովման նպատակով կապ հաստատել շահառուի հետ, ապա կացարանով ապահովման առաջարկի մասին անձին (ընտանիքին) ուղարկվում է պատվիրված նամակով ծանուցում՝ հանձնման մասին ծանուցմամբ՝ բնակչության պետական ռեգիստրում առկա և դիմումում նշված հասցեներով։ Եթե նշված ծանուցումը անձի (ընտանիքի) կողմից չի ստացվում, ապա Կենտրոնը դիմում է Հայաստանի Հանրապետության ներքին գործերի նախարարության ոստիկանությանը՝ անձին (ընտանիքին) հայտնաբերելու և նրանց գտնվելու հասցեն տրամադրելու նպատակով։ Հայաստանի Հանրապետության ներքին գործերի նախարարության ոստիկանության կողմից 15 օրյա ժամետում ձեռնարկվում են համապատասխան միջոցառումներ անձին (ընտանիքին) հայտնաբերելու ուղղությամբ։ Եթե Հայաստանի Հանրապետության ներքին գործերի նախարարության ոստիկանության կողմից հնարավոր չի լինում հայտնաբերելու ընտանիքին, ապա կացարանով ապահովման առաջարկի մասին իրականացվում է հրապարակային ծանուցում՝ օրենքով սահմանված կարգով, որից հետո մերժվում է անձին (ընտանիքին) կացարանի տրամադրումը։
35. Սույն կարգի 38-րդ կետով նախատեսված ուսումնասիրության արդյունքում կացարանի տրամադրման հիմքերի առկայության դեպքում Կենտրոնը դրա մասին 3 աշխատանքային օրվա ընթացքում տեղեկացնում է դիմողին:
36. Եթե իրականացված ուսումնասիրության ընթացքում դիմողը գրավոր հրաժարվում է առաջարկվող կացարանից, ապա նա հերթացուցակում պահպանում է իր հերթը, իսկ Կենտրոնը սույն կարգի 38-րդ կետով նախատեսված` հաջորդ ուսումնասիրությունը կազմակերպում է հերթացուցակում ընդգրկված հաջորդ անձի (ընտանիքի) համար: Նույն անձին (ընտանիքին) երկրորդ անգամ կացարան առաջարկելու դեպքում գրավոր հրաժարման դեպքում (համաձայն Ձև 2-ի) անձը (ընտանիքը) հանվում է հերթացուցակից և կորցնում է կացարան ստանալու իր իրավունքը, իսկ կրկին հերթացուցակում հաշվառվելու համար դիմում է ընդհանուր հիմունքներով, բացառությամբ սույն հավելվածով նախատեսված դեպքերի։
37. Կենտրոնը Նախարարի հրամանը կամ իր ուղեգրման որոշումը 5 աշխատանքային օրվա ընթացքում դրա պատճենի մեկական օրինակ տրամադրում է Կազմակերպությանը և բնակելի տարածություն ստանալու իրավունք ունեցող անձին (ընտանիքին): Համապատասխան տեղեկատվական համակարգի առկայության դեպքում տեղեկատվությունը Կազմակերպությանը տրամադրվում է նշված համակարգի միջոցով։
38. Բնակելի տարածություն ստանալու իրավունք ունեցող անձը (ընտանիքը) սույն կարգի 45-րդ կետով նախատեսված ուղեգրումը ստանալուց հետո 10 օրվա ընթացքում ներկայանում է Կազմակերպության համապատասխան սոցիալական բնակարանային ֆոնդ, իսկ դրա անհնարինության դեպքում գրավոր ձևով տեղյակ է պահում Կազմակերպությանը` նշելով պատճառը, ներկայանալու հնարավոր ժամկետը, որը կարող է երկարաձգվել ոչ ավելի, քան 30 օր:
39. Բնակելի տարածություն ստանալու իրավունք ունեցող անձի (ընտանիքի) կողմից սույն կարգի 46-րդ կետով սահմանված ժամկետում Կազմակերպություն չներկայանալու մասին Կազմակերպությունը 5 աշխատանքային օրվա ընթացքում գրավոր տեղեկացնում է Կենտրոնին, իսկ տեղեկատվական ենթահամակարգի ստեղծումից հետո նշված տեղեկատվությունը մուտքագրվում է համապատասխան տեղեկատվական ենթահամակարգում։
40. Սույն կարգի 47-րդ կետով սահմանված դեպքում դիմողի փաստացի բնակության վայրի տարածքը սպասարկող տարածքային կենտրոնի սոցիալական աշխատողը գրությունը կամ տեղեկատվությունը ստանալուց հետո 5 աշխատանքային օրվա ընթացքում իրականացնում է բնակելի տարածություն ստանալու իրավունք ունեցող անձի (ընտանիքի)՝ Կազմակերպություն չներկայանալու մասին` պատճառների ուսումնասիրություն և Կազմակերպությանը ներկայացնում է եզրակացություն՝ անձի (ընտանիքի) չներկայանալը հարգելի համարելու և ժամկետը երկարաձգելու կամ ոչ հարգելի համարելու մասին կամ, հնարավորության դեպքում, ապահովում է դիմողի գրավոր հրաժարվելու մասին ձևակերպումը:
41. Սույն կարգի 48-րդ կետով նախատեսված կարգով դիմողի կողմից գրավոր հրաժարում ներկայացնելու կամ Կազմակերպություն չներկայանալու հանգամանքը ոչ հարգելի ճանաչելու կամ հարգելի ճանաչելու ու երկարաձգված ժամկետում Կազմակերպություն կրկին չներկայանալու դեպքում՝ դիմողը հանվում է հաշվառումից և կորցնում է կացարանով ապահովելու իրավունքը:
42. Դիմողը չի հանվում հաշվառումից, եթե կացարանում տեղավորվելուց հրաժարվելու պատճառ են հանդիսացել՝
43. ընտանիքի անդամի մշտական աշխատանքի վայրի՝ առաջարկվող կացարանից 30 կմ-ից ավելի հեռավորության վրա գտնվելը․
44. ընտանիքում դիալիզ ստացող անդամի առկայությունը, եթե համապատասխան բժշկական հաստատությունը գտնվում է առաջարկվող կացարանից 30 կմ-ից ավելի հեռավորության վրա․
45. ընտանիքի անդամն առաջին կամ երկրորդ խմբի հաշմանդամություն կամ ֆունկցիոնալության խորը կամ ծանր սահմանափակում և տեղաշարժման հետ խնդիրների ունեցող անձ է, իսկ առաջարկվող կացարանում առկա չեն տեղաշարժման համար համապատասխան հարմարեցումները։
46. Կացարաններն անհատույց բնակելի տարածություն ստանալու իրավունք ունեցող անձին (ընտանիքին, այսուհետ՝ շահառու) տրամադրվում են`
47. միայնակ կենսաթոշակառուին կամ միայն միայնակ կենսաթոշակառուներից բաղկացած ընտանիքին՝ անժամկետ, եթե ընտանիքի կազմում ընդգրկված հաշմանդամություն ունեցող անդամի (անդամների) հաշմանդամության ժամկետը սահմանվել է անժամկետ։ Եթե հաշմանդամություն ունեցող առնվազն մեկ անդամի հաշմանդամության ժամկետը սահմանվել է որոշակի ժամկետով, ապա կացարանը տրամադրվում է մինչև հաշմանդամության ժամկետի ավարտից հետո 120-րդ օրը։ Անձի հաշմանդամության ժամկետը երկարաձգվելու դեպքում՝ երկարաձգվում է նաև կացարանի անհատույց օգտագործման պայմանագրի ժամկետը՝ հաշմանդամության ժամկետով․
48. որոշման N 1 հավելվածի 1-ին կետով նախատեսված այլ անձին (ընտանիքին)՝ 3 տարի ժամկետով․
49. առանց ծնողական խնամքի մնացած երեխաների թվին դասված անձանց՝ մինչև նրանց 23 տարին լրանալը, իսկ առկա (ցերեկային) ուսուցմամբ սովորողին՝ մինչև 26 տարին լրանալը.
50. որոշման N 1 հավելվածի 8-րդ կետում նշված անձին (ընտանիքին)՝ 3 տարի ժամկետով:
51. Սույն կարգի 51-րդ կետով նախատեսված ժամկետները լրանալու դեպքում՝ համապատասխան կարգավիճակը պահպանած շահառուի պայմանագիրը կարող է երկարաձգվել նույն ժամկետով միայն մեկ անգամ: Պայմանագրի ժամկետի երկարաձգման համար շահառուն պայմանագրի ժամկետի ավարտից առնվազն մեկ ամիս առաջ ներկայացնում է սույն կարգով սահմանված դիմում, որը ուսումնասիրվում և համապատասխան որոշումը կայացվում է սույն կարգով սահմանված ընթացակարգով:
52. Շահառուների տվյալները յուրաքանչյուր ամիս ենթակա են ստուգման և սույն կարգի 57-րդ կետով նախատեսված հիմքերից որևէ մեկի առկայության դեպքում կացարանի անհատույց օգտագործման պայմանագիրն ենթակա է լուծման՝ նշված հանգամանքը հայտնաբերելու ամսվան հաջորդող ամսվա մեկից։
53. Սույն կարգի 51-րդ և 52-րդ կետով նախատեսված ժամկետը լրանալուց հետո շահառուն կարող է շարունակել բնակվել իր զբաղեցրած կացարանում՝ Կազմակերպության և իր միջև կնքված վարձակալության պայմանագրի հիման վրա, որի առանձնահատկությունները սահմանված են Որոշման N 6 հավելվածով: Վարձակալության պայմանագրի կնքման նպատակով շահառուն պայմանագրի ժամկետի ավարտից առնվազն մեկ ամիս առաջ ներկայացնում է սույն կարգով սահմանված դիմում, որը ուսումնասիրվում և համապատասխան որոշումը կայացվում է սույն կարգով սահմանված ընթացակարգով։
54. Մինչև կացարանի անհատույց օգտագործման պայմանագի կնքելը Կենտրոնը կազմում է անձի (ընտանիքի) անհատական սոցիալական ծրագիր, որը տրամադրվում է Կազմակերպությանը։ Եթե տրամադրվող կացարանը գտնվում է այլ Կենտրոնի սպասարկման տարածքում, ապա գործը, ներառյալ՝ անհատական սոցիալական ծրագիրը, տրամադրվում է համապատասխան տարածքը սպասարկող Կենտրոնին։ Անհատական սոցիալական ծրագիրը կցվում է կացարանի անհատույց օգտագործման կամ վարձակալության պայմանագրին։ Անհատական սոցիալական ծրագիրը պետք է ընդգրկի նաև շահառուի ու շահառուի ընտանիքի անդամների ակտիվացմանն ուղղված միջոցառումներ, եթե անձը համարվում է աշխատունակ։
55. Անհատական սոցիալական ծրագրի փոփոխությունն իրականացնում է Կազմակերպության սոցիալական աշխատողը՝ համագործակցելով համապատասխան Կենտրոնի սոցիալական աշխատողի հետ։ Եթե անհատական սոցիալական ծրագրի փոփոխության հետ կապված առկա է վեճ, ապա հարցը կարգավորվում է ՄՍԾ-ի պատասխանատու ստորաբաժանման (սուպերվիզիայի գործառույթներ իրականացնող) համաձայնությամբ։
56. Անհատույց օգտագործման պայմանագրի օրենսդրությամբ սահմանված կարգով վավերացման և համապատասխան իրավունքների գրանցման հետ կապված անհրաժեշտ գործողությունները և օրենսդրությամբ սահմանված վճարներն իրականացնում է Կազմակերպությունը։
57. Կացարանի անհատույց տրամադրման պայմանագրի լուծման հիմքերն են՝
58. շահառուի գրավոր դիմումը.
59. պայմանագրով սահմանված ժամկետը լրանալը.
60. միայնակ անձի կամ ընտանիքի բոլոր անդամների բնակչության սոցիալական պաշտպանության հաստատություն կամ շուրջօրյա լրիվ խնամք տրամադրող կազմակերպություն ընդունվելը.
61. կացարանի համակեցության կանոնները կամ այլ ներքին իրավական ակտերով սահմանված պահանջները մեկ տարվա ընթացքում առնվազն երեք անգամ խախտելը․
62. սույն կարգի 64-րդ կետի 4-րդ ենթակետում նշված ժամկետից ավելի օրով կացարանից բացակայելը.
63. բնակարան (բնակելի տարածություն) սեփականության իրավունքով ձեռքբերելը.
64. միայնակ անձի մահը.
65. անհատական սոցիալական ծրագրով նախատեսված գործողությունները չկատարելը․
66. Որոշման N 1 հավելվածով նախատեսված կարգավիճակը (համապատասխան չափորոշիչներով) չպահպանելը կամ այն կորցնելու դեպքում Որոշման N 1 հավելվածով նախատեսված այլ կարգավիճակ չունենալը (համապատասխան չափորոշիչներով)․
67. որպես բնակելի տարածություն ստանալու իրավունք ունեցող հաշվառվելու համար ոչ հավաստի կամ կեղծ տեղեկություններ ներկայացնելը.
68. օրենսդրությամբ սահմանված այլ հիմքեր:
69. Կազմակերպության և կացարան ընդունվող յուրաքանչյուր անձի միջև կնքվում է անհատույց օգտագործման պայմանագիր: Կացարանի անհատույց օգտագործման պայմանագրի օրինակելի ձևը սահմանում է Նախարարը, որը պետք է ընդգրկի Որոշման N 6 հավելվածով սահմանված պայմանագրի պարտադիր պայմանները, սույն հավելվածի 64-րդ, 66-րդ կետերով նախատեսված դրույթները, բացառությամբ վարձավճարի հետ կապված իրավակարգավորումների:
70. Կացարանում անձի (ընտանիքի) բնակության, համակեցության կանոնների պահպանման հետ կապված հարաբերությունները կանոնակարգվում են Կազմակերպության՝ համապատասխան լիազորություններով օժտված մարմնի (կամ պաշտոնատար անձի) կողմից հաստատված համակեցության կանոններով և այլ ներքին իրավական ակտերով:
71. Կացարան անձի ընդունելությունը ձևակերպվում է Կազմակերպության գործադիր մարմնի ղեկավարի հրամանով:
72. Անհատական սոցիալական ծրագրի իրականացումն ապահովում է Կազմակերպության սոցիալական աշխատողը։ Կազմակերպությունը յուրաքանչյուր եռամսյակ՝ մինչև տվյալ եռամսյակին հաջորդող ամսվա 20-ը և ըստ անհրաժեշտության, կացարանի գտնվելու վայրը սպասարկող Կենտրոնին ներկայացնում է տեղեկատվություն յուրաքանչյուր շահառուի անհատական սոցիալական ծրագրի ընթացքի մասին։ Համապատասխան տեղեկատվական ենթահամակարգի ստեղծումից հետո սույն կետով պահանջվող տեղեկատվությունը ներկայացվում է ենթահամակարգի միջոցով։
73. Կազմակերպության որոշումները, գործողությունները և անգործությունը կարող են բողոքարկվել Նախարարությանը։

**VI. ՇԱՀԱՌՈՒԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

1. Շահառուն ունի հետևյալ հիմնական իրավունքները`
2. սույն կարգի 51-52-րդ կետերով սահմանված ժամկետում անարգել բնակվելու տրամադրված կոմունալ հարմարություններով կացարանում.
3. իրեն հատկացված կացարանում բնակվելու իր ընտանիքի անդամների հետ.
4. բնակության ընթացքում յուրաքանչյուր ամիս առավելագույնը 7 օր հյուրընկալելու այլ անձի։ Շահառուի կամ շահառուի ընտանիքի անդամի կամ հյուրընկալվողի առողջական խնդիրներով պայմանավորված և Կազմակերպության տնօրենի թույլտվությամբ, այլ անձը կարող է հյուրընկալվել շահառուի կացարանում  տարվա ընթացքում ընդհանուր առմամբ՝ 90 օրից ոչ ավելի այլ ժամկետով, իսկ  անընդմեջ հյուրընկալման ժամկետը չի կարող գերազանցել 30 օրացուցային օրը․
5. բնակության իրավունքի ժամանակահատվածի յուրաքանչյուր օրացուցային տարվա ընթացքում կացարանից բացակայելու մինչև 183 օր․
6. վաղաժամկետ դուրս գալու իր կացարանից` պահպանելով բնակելի տարածության իրավունքը և վերականգնելու հաշվառման ցուցակում նախկին դիրքը, եթե կացարանում առկա են այնպիսի թերություններ (որոնց մասին նա չգիտեր ու չէր իմացել կացարանում տեղավորվելիս), որոնք կացարանի բնականոն օգտագործումը դարձնում են անհնար, կամ կացարանը դարձել է օգտագործման համար ոչ պիտանի այնպիսի հանգամանքների ուժով, որոնց համար բնակիչը պատասխանատվություն չի կրում:
7. Սույն կարգի 64-րդ կետի 5-րդ ենթակետով նախատեսված հանգամանքի առկայությունը կամ բացակայությունը հաստատում է Կազմակերպությունը:
8. Շահառուն ունի հետևյալ հիմնական պարտականությունները`
9. սույն կարգի 46-րդ կետով նախատեսված որոշումն ստանալուց հետո 10 օրվա ընթացքում ներկայանալ կացարան, իսկ դրա անհնարինության դեպքում գրավոր տեղեկացնել Կազմակերպությանը` նշելով դրա պատճառը.
10. Կազմակերպություն ներկայանալուց հետո 7 օրյա ժամկետում հաշվառվել բնակչության պետական ռեգիստրում` կացարանի հասցեով.
11. պահպանել կացարանում բնակվելու ընդհանուր համակեցության կանոնները.
12. իրականացնել անհատական սոցիալական ծրագրով նախատեսված գործողությունները․
13. սույն կարգի 58-րդ կետի 3-րդ, 5-6-րդ ենթակետերով նախատեսված հանգամանքի առաջացման դեպքում 3 օրյա ժամկետում դրա մասին հայտնել Կազմակերպությանը․
14. պատասխանատվություն է կրում իրեն հանձնված գույքի վնասման կամ կորստի դեպքում, բացառությամբ օրենսդրությամբ սահմանված դեպքերի․
15. Պայմանագիրը լուծվելու դեպքում՝ մեկամսյա ժամկետում ազատել կացարանը։
16. Պայմանագրով կարող են սահմանվել այլ իրավունքներ և պարտականություններ։

**VII. ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ՖԻՆԱՆՍԱՎՈՐՈՒՄԸ**

1. Հայաստանի Հանրապետությունում բնակելի տարածության կարիք ունեցող անձանց (ընտանիքների) կացարանի և այլ սոցիալական ծառայությունների տրամադրման ծրագրի իրականացումը ֆինանսավորվում է`
2. Հայաստանի Հանրապետության պետական բյուջեից` տվյալ նպատակի համար հատկացված ֆինանսական միջոցներից, կամ
3. համայնքի բյուջեի միջոցներից, կամ
4. Հայաստանի Հանրապետության օրենսդրությամբ չարգելված այլ աղբյուրներից հատկացված ֆինանսական միջոցներից:

**VIII. ԿԱԶՄԱԿԵՐՊՈՒԹՅԱՆ ՀԱՇՎԵՏՎՈՒԹՅՈՒՆԸ**

1. Կազմակերպությունը մինչև յուրաքանչյուր ամսվա 15-ը Նախարարության և ՄՍԾ-ի պատասխանատու ստորաբաժանումներին է ներկայացնում ամփոփ տեղեկատվություն նախորդ ամսվա ընթացքում ազատված կացարանների թվաքանակի, տեղավորված (անհատույց օգտագործման և վարձակալության պայմանագրերի հիման վրա) բնակիչների սոցիալական խմբի և քանակի, ազատ կացարանների, ներքին կանոնները խախտող անձանց, լուծված պայմանագրերի և, ըստ անհրաժեշտության, այլ տեղեկությունների վերաբերյալ։ Համապատասխան տեղեկատվական ենթահամակարգի ստեղծումից հետո սույն կետով պահանջվող տեղեկատվությունը ներկայացվում է ենթահամակարգի միջոցով։

*Ձև N 1*

Միասնական սոցիալական ծառայության

———————————— տարածքային կենտրոն

Դ Ի Մ ՈՒ Մ

Ես՝ քաղաքացի\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ս,

 (անունը, հայրանունը, ազգանունը)

Անձը հաստատող փաստաթղթի (նույնականացման քարտի) սերիան, համարը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հանրային ծառայությունների համարանիշը \_\_\_\_\_\_\_\_\_\_\_\_\_\_\_\_\_\_\_\_

Հանրային ծառայությունների համարանիշ չստանալու մասին տեղեկանքի համարը \_\_\_\_\_\_\_\_\_\_\_\_\_\_

Բնակության վայրը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հեռախոսահամարը \_\_\_\_\_\_\_\_\_\_\_\_\_\_\_\_\_,

հանդիսանալով \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, խնդրում եմ ինձ (ընտանիքիս)

|  |
| --- |
|  (նշել սոցիալական խումբը) |

հաշվառել որպես բնակելի տարածության կարիք ունեցող՝ կացարանում տեղավորվելու համար:

Ներկայացնում եմ ————————————————————:

Ընդամենը \_\_\_\_\_\_\_\_\_\_\_\_\_ էջ:

|  |  |
| --- | --- |
|    (էջերի թիվը) |   |

Տեղյակ եմ, որ չեմ ներկայացրել \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ փաստաթղթերը, դրանք ոչ ուշ, քան \_\_\_\_\_\_ \_\_\_\_\_\_\_\_\_\_\_\_\_\_ 20 թ. ներկայացնելու դեպքում դիմելու օր է համարվելու սույն դիմումը ներկայացնելու ժամկետը, իսկ ավելի ուշ ներկայացնելու դեպքում` դիմելու օր է համարվելու վերջին փաստաթուղթը ներկայացնելու օրը:

|  |  |
| --- | --- |
| Դիմող \_\_\_\_\_\_\_\_\_\_\_\_\_\_\_\_\_\_\_\_\_\_, | \_\_\_\_\_ \_\_\_\_\_\_\_\_\_\_\_\_\_\_\_20 թ. |
|  (ստորագրությունը) |   |

|  |  |
| --- | --- |
| Ընդունեցի դիմումը և փաստաթղթերը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   |
|  (մասնագետի անունը, ազգանունը, ստորագրությունը) |  |
|  |  \_\_\_\_\_ \_\_\_\_\_\_\_\_\_20 թ. |

(լրացվում է դիմումի դարձերեսին)

|  |  |  |  |  |
| --- | --- | --- | --- | --- |
| NNը/կ | Ազգանունը,անունը,հայրանունը | Ազգակցական կապը | Անձը հաստատող փաստաթղթի (նույնականացման քարտի) սերիան, համարը | Հանրային ծառայությունների համարանիշը կամ չստանալու մասին տեղեկանքի համարը |
|  1․  |   |   |   |   |
| 2. |   |   |   |   |
| 3. |   |   |   |   |
| 4. |   |   |   |   |
| 5. |   |   |   |   |
| 6. |   |   |   |   |

*Ձև N 2*

Միասնական սոցիալական ծառայության

————————————————տարածքային կենտրոն

Հ Ա Յ Տ Ա Ր Ա Ր ՈՒ Թ Յ ՈՒ Ն

ՀԱՏԿԱՑՎԱԾ ԿԱՑԱՐԱՆԻՑ ՀՐԱԺԱՐՎԵԼՈՒ ՄԱՍԻՆ

\_\_\_\_\_\_ \_\_\_\_\_\_\_\_ 20 թ.

 Ես` քաղաքացի \_\_\_\_\_\_\_\_\_\_\_\_\_\_\_\_\_\_\_\_\_\_ս, հաշվառված բնակելի տարածություն ստանալու իրավունք ունեցող՝ սոցիալապես անապահով և հատուկ խմբերին դասված, հրատապ արձագանք պահանջող իրավիճակներում հայտնված անձանց (ընտանիքների) հերթացուցակում, հրաժարվում եմ Հայաստանի Հանրապետության կառավարության 2015 թվականի սեպտեմբերի 10-ի N 1069-Ն որոշման համաձայն ինձ տրամադրվող Հայաստանի Հանրապետության \_\_\_\_\_\_\_\_\_\_\_\_\_\_\_\_\_\_\_\_ մարզի, քաղաքի,\_\_\_\_\_\_\_\_\_\_\_\_\_փողոցի N\_\_\_\_\_\_\_\_ շենքում ինձ հատկացված կացարանից:

Ինձ տեղեկացրել են, որ ինձ հատկացվող կացարանից երկրորդ անգամ հրաժարվելու դեպքում ինձ (ընտանիքիս) հանելու են բնակելի տարածություն ստանալու իրավունք ունեցող՝ սոցիալապես անապահով և հատուկ խմբերին դասված, հրատապ արձագանք պահանջող իրավիճակներում հայտնված անձանց (ընտանիքների) հերթացուցակից, և դրանով ես (ընտանիքս) կորցնելու եմ (կորցնելու ենք) կացարան ստանալու հնարավորությունը:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անունը, հայրանունը, ազգանունը) (անձնագրի (նույնականացման քարտի) համարը, սերիան, ստորագրությունը)

\_\_\_\_\_\_ \_\_\_\_\_\_\_\_ 20 թ.

Կացարանից հրաժարվելու հետ համաձայն ենք.

|  |  |  |  |
| --- | --- | --- | --- |
| NNը/կ | Ազգանունը,անունը,հայրանունը | Անձը հաստատող փաստաթղթի(նույնականացման քարտի)սերիան, համարը | Ստորագրությունը |
| դիմող |   |   |   |
| 2. |   |   |   |
| 3. |   |   |   |

Հատկացվող կացարանից գրավոր հրաժարումը գրվել է իմ ներկայությամբ, 2 օրինակից, որից մեկը վերադարձվել է դիմողին:

Կենտրոնի ներկայացուցիչ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անունը, հայրանունը, ազգանունը) (անձնագրի (նույնականացման քարտի) համարը, սերիան, ստորագրությունը)

Ստացա երկրորդ օրինակը

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անունը, հայրանունը, ազգանունը) (անձնագրի (նույնականացման քարտի) համարը, սերիան, ստորագրությունը)

 \_\_\_\_\_\_ \_\_\_\_\_\_\_\_ 20 թ.

 Միասնական սոցիալական ծառայության

———————————— տարածքային կենտրոն

Հ Ա Յ Տ Ա Ր Ա Ր ՈՒ Թ Յ ՈՒ Ն

ՀԱՏԿԱՑՎԱԾ ԿԱՑԱՐԱՆԻՑ ԵՐԿՐՈՐԴ ԱՆԳԱՄ ՀՐԱԺԱՐՎԵԼՈՒ ՄԱՍԻՆ

|  |  |
| --- | --- |
|  քաղ. \_\_\_\_\_\_\_\_\_\_\_ |  \_\_\_\_\_\_ \_\_\_\_\_\_\_\_ 20 թ. |

 Ես` քաղաքացի \_\_\_\_\_\_\_\_\_\_\_\_\_\_\_\_\_\_\_\_\_\_ս, հաշվառված բնակելի տարածության իրավունք ունեցող՝ սոցիալապես անապահով և հատուկ խմբերին դասված, հրատապ արձագանք պահանջող իրավիճակներում հայտնված անձանց (ընտանիքների) անձանց (ընտանիքների) հերթացուցակում, երկրորդ անգամ հրաժարվում եմ Հայաստանի Հանրապետության կառավարության 2015 թվականի սեպտեմբերի 10-ի N 1069-Ն որոշման համաձայն ինձ տրամադրվող Հայաստանի Հանրապետության \_\_\_\_\_\_\_\_\_\_\_\_\_\_\_\_\_ մարզի, քաղաքի,\_\_\_\_\_\_\_\_\_\_\_\_\_փողոցի N\_\_\_\_\_\_\_\_ շենքում ինձ հատկացված կացարանից:

Ես տեղյակ եմ, որ ինձ (ընտանիքիս) հանելու են բնակելի տարածություն ստանալու իրավունք ունեցող՝ սոցիալապես անապահով և հատուկ խմբերին դասված , հրատապ արձագանք պահանջող իրավիճակներում հայտնված անձանց (ընտանիքների) հերթացուցակից, և դրանով ես (ընտանիքս) կորցնում եմ (կորցնում ենք) կացարան ստանալու հնարավորությունը:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անունը, հայրանունը, ազգանունը) (անձնագրի (նույնականացման քարտի) համարը, սերիան, ստորագրությունը)

 \_\_\_\_\_\_ \_\_\_\_\_\_\_\_ 20 թ.

Կացարանից հրաժարվելու հետ համաձայն ենք.

|  |  |  |  |
| --- | --- | --- | --- |
| NNը/կ | Անունը,ազգանունը,հայրանունը | Անձը հաստատող փաստաթղթի(նույնականացման քարտի)սերիան, համարը | Ստորագրությունը |
| դիմող |   |   |   |
| 2. |   |   |   |
| 3. |   |   |   |

Հատկացվող կացարանից գրավոր հրաժարումը գրվել է իմ ներկայությամբ, 2 օրինակից, որից մեկը վերադարձվել է դիմողին:

Կենտրոնի ներկայացուցիչ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (անունը, հայրանունը, ազգանունը) (անձնագրի (նույնականացման քարտի) համարը, սերիան, ստորագրությունը)

Ստացա երկրորդ օրինակը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (անունը, հայրանունը, ազգանունը) (անձնագրի (նույնականացման քարտի) համարը, սերիան, ստորագրությունը)

\_\_\_\_\_\_ \_\_\_\_\_\_\_\_ 20 թ.»:

 Հավելված N 3

ՀՀ կառավարության 2022 թվականի

\_\_\_\_\_\_\_\_\_\_\_ N -Ն որոշման

«Հավելված N 6

ՀՀ կառավարության 2015 թվականի

սեպտեմբերի 10-ի N 1069-Ն որոշման

Ա Ռ Ա Ն Ձ Ն Ա Հ Ա Տ Կ ՈՒ Թ Յ ՈՒ Ն Ն Ե Ր

ԿԱՑԱՐԱՆԻ ՎԱՐՁԱԿԱԼՈՒԹՅԱՆ ՊԱՅՄԱՆԱԳՐԻ ԿՆՔՄԱՆ

1. Անձի (ընտանիքի, այսուհետ` նաև շահառու) և պետական սոցիալական բնակարանային ֆոնդի սպասարկման և կացարաններով ապահովման գործառույթն իրականացնող պետական ոչ առևտրային կազմակերպության (այսուհետ` Կազմակերպություն) միջև վարձակալության պայմանագիրը (այսուհետ` պայմանագիր) կնքվում է Հայաստանի Հանրապետության կառավարության 2015 թվականի սեպտեմբերի 10-ի N 1069-Ն որոշման (այսուհետ՝ որոշում) N 2 հավելվածով սահմանված դեպքերում և կարգով:
2. Վարձակալության պայմանագրի կնքման նպատակով դիմումի ներկայացման, դիմումի ուսումնասիրության, կացարանի տրամադրման, պայմանագրի կնքման, լուծման և այլ հարաբերություններ, որոնք կարգավորված չեն սույն հավելվածով, կարգավորվում են որոշման N 2 հավելվածով սահմանված կարգով։
3. Վարձակալության պայմանագիրը կնքվում է կացարանի անհատույց օգտագործման պայմանագիր կնքած այն շահառուի հետ, ում
4. անհատույց օգտագործման պայմանագրի ժամկետը լրանալու է մեկ ամսից, և
5. ընտանիքը պահպանել է իր կարգավիճակը կամ ունի որոշման N1 հավելվածով սահմանված այլ կարգավիճակ, և
6. բավարարում են որոշմամբ սահմանված այլ պահանջներին, և
7. ընտանիքի աշխատունակ բոլոր անդամները ունեն զբաղվածություն կամ զբաղվածության որևէ ծրագրի շահառու են՝ Կազմակերպության սոցիալական աշխատողի եզրակացության հիման վրա: Ընտանիքի աշխատունակ անձինք են համարվում 18-62 տարեկան անձինք, բացառությամբ այն անձի, ով

ա․ առկա (ցերեկային) ուսուցմամբ սովորող մինչև 23 տարեկան ուսանող է, կամ

բ․ առաջին կամ երկրորդ խմբի հաշմանդամություն կամ ֆունկցիոնալության խորը կամ ծանր սահմանափակում ունեցող անձ է, կամ

գ․ 30 և ավել շաբաթական հղի է, կամ

դ․ մինչև 2 տարեկան երեխա խնամող/ունեցող անձ է։

1. Վարձակալության պայմանագրի օրինակելի ձևը հաստատում է Հայաստանի Հանրապետության աշխատանքի և սոցիալական հարցերի նախարարը: Վարձակալության պայմանագիրը կնքվում է առավելագույնը երեք տարի ժամկետով։ Անհատական սոցիալական ծրագիրը կցվում է կացարանի վարձակալության պայմանագրին։
2. Վարձակալության պայմանագրում, ի թիվս այլ տեղեկությունների, պետք է նախատեսվի նաև՝
3. կողմերի վավերապայմանները, այդ թվում՝ Կազմակերպության անվանումը, գտնվելու վայրը, պետական գրանցման համարը, Կազմակերպության անունից պայմանագիրը կնքող անձի պաշտոնը, անունը, ազգանունը.
4. շահառուի (ընտանիքի բոլոր չափահաս անդամների) անունը, ազգանունը, անձը հաստատող փաստաթղթի սերիան և համարը, կացարանի հասցեն.
5. վարձավճարի չափը, վճարման կարգը.
6. կողմերի իրավունքներն ու պարտականությունները, ներառյալ՝ անհատական սոցիալական ծրագրով նախատեսված գործողությունների կատարման պարտականությունը․
7. պայմանագիրը փոփոխելու և լուծելու հիմքերը:
8. Պայմանագրից բխող՝ գույքի նկատմամբ իրավունքների պետական գրանցման վճարումն իրականացնում է վարձակալը (շահառուն), իսկ նշված գործընթացի ապահովումն իրականացնում է Կազմակերպությունը։
9. Պայմանագրի ցանկացած փոփոխություն և լրացում կատարվում է կողմերի համաձայնությամբ` լրացուցիչ համաձայնագրեր կնքելու միջոցով:
10. Վարձավճարի չափը որոշվում է ելնելով պայմանագրի կնքման պահին գործող «Նվազագույն ամսական աշխատավարձի մասին» օրենքի 1-ին հոդվածով սահմանված նվազագույն ամսական աշխատավարձի չափից՝

1) Երևան քաղաքում նվազագույն ամսական աշխատավարձի 50 տոկոսի չափով․

2) մարզերում՝ նվազագույն ամսական աշխատավարձի 30 տոկոսի չափով.

3) մեկ տարուց ավելի ժամկետով պայմանագիր կնքելու պարագայում, առաջին տարվան հաջորդող տարիների համար սահմանվում է առաջին տարվա վարձավճարի չափից՝ համապատասխանաբար 10 և 20 տոկոս ավելի չափով։

1. Վարձավճարը վճարվում է անկանխիկ եղանակով։
2. Կազմակերպությունը`
3. վարձակալության տրամադրվող գույքի վարձավճարն ամբողջությամբ ուղղում է Կազմակերպության կանոնադրությամբ նախատեսված նպատակների իրականացմանը.
4. գույքի վարձակալության տրամադրման վերաբերյալ հաշվետվություններն իրականացնում է Հայաստանի Հանրապետության ֆինանսների նախարարության սահմանած՝ պետական ոչ առևտրային կազմակերպությունների նպատակային և ձեռնարկատիրական գործունեության տարեկան ֆինանսատնտեսական արդյունքների մասին հաշվետվության օրինակելի ձևին համապատասխան:»:

Հավելված N 4

ՀՀ կառավարության 2022 թվականի

\_\_\_\_\_\_\_\_\_\_\_ N -Ն որոշման

«Հավելված N 7

ՀՀ կառավարության 2015 թվականի

սեպտեմբերի 10-ի N 1069-որոշման

**ԿԱՐԳ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆԸ ՈՐՊԵՍ ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴ ՀԱՏԿԱՑՎԱԾ ԲՆԱԿԵԼԻ ՏԱՐԱԾՔՆԵՐԸ (ԲՆԱԿԱՐԱՆՆԵՐԸ) ՆՎԻՐԱԲԵՐԵԼՈՒ ՄԱՍԻՆ**

1. Սույն կարգով կարգավորվում են Հայաստանի Հանրապետության կառավարության 2003 թվականի հուլիսի 23-ի N 983-Ն և 2017 թվականի հուլիսի 6-ի N 777-Ա որոշումների համաձայն հաշվառված բնակելի տարածության իրավունք ունեցող մանկական խնամակալական կազմակերպությունների շրջանավարտներից և առանց ծնողական խնամքի մնացած երեխաների թվին դասված անձանցից՝ 2003-2010 թվականների ընթացքում որպես սոցիալական բնակարանային ֆոնդ ձեռք բերված բնակարաններում, անհատույց օգտագործման պայմանագրի հիման վրա բնակվող անձանց (այսուհետ՝ նաև շահառու) բնակարանների նվիրաբերության հետ կապված իրավահարաբերությունները:
2. Սույն կարգով բնակարանների նվիրաբերության գործընթացը կազմակերպում և ապահովում, նվիրաբերության պայմանագրերը կնքում է աշխատանքի և սոցիալական հարցերի նախարարության միասնական սոցիալական ծառայությանը (այսուհետ՝ Ծառայություն)։ Նվիրաբերության պայմանագրից բխող գույքային իրավունքների պետական գրանցման ծախսերը ենթակա են իրականացման շահառուների (նվիրառուների) միջոցների հաշվին։
3. Բնակելի տարածության նվիրաբերության նպատակով շահառուն անձամբ պետք է գրավոր դիմի Ծառայությանը՝ սույն որոշումն ուժի մեջ մտնելուց հետո վեց ամսվա ընթացքում։ Այն դեպքերում, երբ շահառուն բացակայում է Հայաստանի Հանրապետությունից ուսման նպատակով կամ ծառայում է Հայաստանի Հանրապետության զինված ուժերում կամ գտնվում է քրեակատարողական հիմնարկում՝ դիմումը կարող է ներկայացվել օրենսդրությամբ սահմանված լիազորագրի հիման վրա: Ընդ որում, Հայաստանի Հանրապետությունից ուսման նպատակով բացակայելու դեպքում լիազորագրի հետ պետք է ներկայացվի նաև համապատասխան երկրի ուսումնական հաստատության կողմից հաստատված տեղեկանքը, որը, ըստ անհրաժեշտության, կարող է ստուգվել հարցումների միջոցով:
4. Անձը կարող է դիմել իր զբաղեցրած բնակելի տարածքի կամ բնակարանների (այսուհետ՝ բնակարան) նկատմամբ նվիրաբերության պայմանագրի հիման վրա սեփականության իրավունք ձեռք բերելու նպատակով, եթե
5. Հայաստանի Հանրապետության կառավարության 2020 թվականի օգոստոսի 13-ի N 1325-Ն որոշման շրջանակում նրան դեռևս չի նվիրաբերվել համապատասխան բնակարանը, և
6. դիմումը ներկայացնելու պահին չունի սեփականության (ներառյալ՝ բաժնային կամ համատեղ սեփականության) իրավունքով բնակարան (բնակելի տարածություն),և
7. դիմումը ներկայացնելու պահին նախորդող հինգ տարիների ընթացքում չի օտարել բնակարան (բնակելի տարածություն),և
8. եթե 2015 թվականի օգոստոսի 13-ից մինչև դիմումը ներկայացնելու պահը յուրաքանչյուր տարվա ընթացքում կացարանից 6 ամիս և ավելի ժամկետով չի բացակայել, բացառությամբ եթե բացակայել է  բուժական, դաստիարակչական, խնամակալական կազմակերպություններում, անկախ դրանց կազմակերպական-իրավական ձևից գտնվելու պատճառով, կամ սովորել է միջին մասնագիտական կամ բարձրագույն ուսումնական հաստատություններում, կամ ծառայել է Հայաստանի Հանրապետության զինված ուժերում, կամ գտնվել է քրեակատարողական հիմնարկում, ինչպես նաև եթե բացակայել է նշված ժամանակահատվածով, սակայն ընտանիքի անդամները բնակվել են կացարանում։ Եթե շահառուն յուրաքանչյուր տարվա ընթացքում 6 ամիս և ավելի ժամկետով բացակայել է կացարանից, սակայն նրա ընտանիքի անդամները (քույր, եղբայր, ամուսին, զավակ) բնակվել են կացարանում, ապա շահառուն նշված հանգամանքի վերաբերյալ տալիս է գրավոր հայտարարություն։ Սույն կետով նախատեսված հանգամանքները ստուգվում են հիմք ընդունելով սահմանային էլեկտրոնային կառավարման տեղեկատվական (ՍԷԿՏ) համակարգի և «Հայաստանի էլեկտրական ցանցեր» ՓԲԸ-ի կողմից տրամադրված տվյալները։
9. Նվիրաբերված բնակարանները չեն կարող օտարվել պայմանագիրն ուժի մեջ մտնելու ամսվան հաջորդող 24 ամիսների ընթացքում։
10. Բնակարանների զբաղեցրած և սպասարկման համար անհրաժեշտ հողամասերի, ինչպես նաև ընդհանուր օգտագործման տարածքների նկատմամբ ընդհանուր բաժնային սեփականության իրավունքը Հայաստանի Հանրապետության օրենքով սահմանված կարգով անցնում է բնակարանների նկատմամբ սեփականության իրավունք ձեռք բերողներին:
11. Եթե շահառուն մահացել է դիմումը ներկայացնելուց հետո, ապա նրա կողմից զբաղեցված բնակարանը հատկացվում է նրա հետ համատեղ ապրող ամուսնուն կամ երեխաներին, սույն կարգով սահմանված ժամկետում նրանց դիմելու և անհրաժեշտ փաստաթղթերը ներկայացնելու դեպքում։
12. Սույն կարգի 4-րդ կետում նշված հանգամանքները ստուգում է նախարարությունը, իսկ համապատասխան հարցումները ստացած պետական մարմինները և կազմակերպությունները պարտավոր են տրամադրել պահանջվող տեղեկատվությունը 10 օրյա ժամկետում։
13. Նվիրաբերության համար չդիմած և անշարժ գույքի նկատմամբ սեփականության իրավունքը և այլ գույքային իրավունքները չգրանցած շահառուների հետ պայմանագրերը ենթակա են լուծման՝ սույն կարգի 3-րդ կետով սահմանված ժամկետի ավարտից հետո, եթե չի լրացել անհատույց օգտագործման պայմանագրի ժամկետը։»։